Diari Oficial de la Generalitat Valenciana


Sumari del DOGV 1994, del 30-03-1993 (1993/827526)

ORDRE de 10 de febrer de 1993, de la Conselleria de Cultura, Educació i Ciència, per la qual es convoquen ajudes per a l'estada de personal arxiver i bibliotecari de la Comunitat Valenciana a centres nacionals i internacionals.
-----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/10/(3)/dof/vci/html**

### Dades del document

Número de DOGV
:   1994

Data del DOGV
:   30-03-1993

Secció del DOGV
:   DISPOSICIONS GENERALS

Número del document
:   1993/827526


Data del document
:   10-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de febrer de 1993, de la Conselleria de Cultura, Educació i Ciència, per la qual es convoquen ajudes per a l'estada de personal arxiver i bibliotecari de la Comunitat Valenciana a centres nacionals i internacionals.  
La Conselleria de Cultura, Educació i Ciència, en consonància amb els objectius en matèria d'arxius i biblioteques a desenvolupar per la Direcció General de Promoció Cultural, té el propòsit de facilitar, al personal que presta serveis als centres arxivístics i bibliotecaris de la Comunitat Valenciana, la possibilitat d'accedir a períodes d'actualització de coneixements i adquisició de noves tècniques a centres nacionals i internacionals d'arxius i biblioteques, per tal de fomentar actuacions integrades en aquestes matèries i de contribuir al desenvolupament cultural al nostre àmbit.  
Fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE:  
Primer  
Es convoca la concessió d'ajudes durant 1993 per a l'estada del personal arxiver i bibliotecari de la Comunitat Valenciana en centres nacionals i internacionals i s'aproven les bases que la regeixen, que s'inclouen com a annex d'aquesta ordre.  
Segon  
El pagament d'aquestes ajudes es farà amb càrrec a l'aplicació pressupostària 86.93.087.6.281.09, dintre la línia 4.05/000/93, anomenada ajudes per a l?estada de personal arxiver i bibliotecari de la Comunitat Valenciana a centres nacionals i internacionals, per un import màxim global de 2.000.000 de pessetes.  
DISPOSICIONS FINALS  
Primera  
El Conseller de Cultura, Educació i Ciència delega en la Directora General de Promoció Cultural la facultat de resoldre la concessió d'aquestes ajudes, i la faculta perquè, dins l?àmbit de les seues competències, adopte les resolucions necessàries per a l'aplicació i el desplegament d'aquesta ordre.  
Segona  
Aquesta ordre entrarà en vigor el dia de la seua publicació al Diari Oficial de la Generalitat Valenciana.  
València, 10 de febrer de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX  
Bases per a la concessió d'ajudes per a l?estada de personal arxiver í bibliotecari de la Comunitat Valenciana a centres nacionals i internacionals per a 1993.  
Primera  
Les ajudes que se sol·liciten hauran de tenir alguna de les finalitats següents:  
a) Especialització en un dels camps relacionats amb les matèries objecte d'aquesta convocatòria.  
b) Realització d'un projecte d'investigació sobre fons arxivístics o bibliogràfics relatius a la Comunitat Valenciana, existents en centres nacionals o internacionals.  
Segona  
Els sol·licitants han de ser llicenciats o diplomats universitaris i prestar serveis com a tècnics d'arxius o biblioteques a la Comunitat Valenciana.  
Tercera  
Les sol·licituds, dirigides a la Conselleria de Cultura, Educació i Ciència, es podran presentar en el Registre General de la Conselleria de Cultura, Educació i Ciència; en les respectives direccions territorials de Cultura i Educació d'Alacant, Castelló de la Plana o València; en els centres d'informació de la Oficina d'Informació, Iniciatives i Reclamacions de la Generalitat Valenciana o per qualsevol dels mitjans previstos en la legislació vigent.  
El termini de presentació de sol·licituds serà d'un mes, comptador a partir de l?endemà de la publicació d'aquesta ordre en el Diari Oficial de la Generalitat Valenciana.  
Quarta  
1. A les sol·licituds s'adjuntarà la següent documentació, la qual haurà de presentar-se per triplicat:  
a) Instància de sol·licitud.  
b) Currículum del sol·licitant.  
c) Memòria-projecte que especifique amb detall l?especialització a realitzar o el treball a desenvolupar.  
d) Justificació que el treball o especialització a realitzar estiga en connexió amb el treball que el sol·licitant està realitzant o és d?interès per a la Comunitat Valenciana.  
e) Certificat que acredite suficientment el coneixement de l?idioma del país on radique el centre on es realitzarà el treball. La comissió podrà realitzar totes les comprovacions que considere necessàries al respecte.  
f) Acreditació de l'admissió en el centre elegit.  
g) Documentació acreditativa de la concessió del corresponent permís per part de la institució on presta servei.  
h) Relació de les despeses de desplaçament i, en cas de sol·licitar una beca per a un centre estranger, les despeses de l'assegurança combinada d'accidents.  
2. Els documents acreditatius hauran de presentar-se mitjançant originals o fotocòpies degudament compulsades. En cas contrari hom no els tindrà en compte a l'hora de realitzar la baremació de l'expedient personal.  
Cinquena  
Les ajudes que es convoquen comprenen:  
a) Bitllet d'anada i tomada en avió entre els aeroports més pròxims als llocs de residència i destinació, per la ruta més directa i classe turística.  
Hom podrà sol·licitar la utilització d'altres mitjans de transport sempre que l?import no supere la tarifa d'avió aplicada en cada cas.  
b) Assignació mensual de cent cinquanta mil (150.000) pessetes per als sol·licitants de centres nacionals, i de dues-centes mil (200.000) pessetes per als sol·licitants de centres estrangers.  
c) Assegurança combinada d'accidents, hospitalització i intervenció quirúrgica en el país de aprofitament de la beca, tret del territori nacional.  
Sisena  
Les ajudes tindran una durada compresa entre un mínim d'un mes i un màxim de tres mesos, la qual cosa hauran d'especificar els peticionaris en la sol·licitud.  
Els beneficiaris hauran de notificar a la Direcció General de Promoció Cultural de la Conselleria de Cultura, Educació i Ciència, la data exacta d'incorporació al centre triat dins el termini màxim de quinze dies a partir de la resolució d'aquesta convocatòria.  
Aquesta ajuda caldrà aprofitar-la dins de 1993, i en tot cas abans del 15 de novembre.  
Setena  
Són obligacions del beneficiari:  
a) Complir amb l'aprofitament necessari les diferents etapes del pla de treball proposat.  
b) Notificar al Servei de Patrimoni Bibliogràfic i Documental de la Direcció General de Promoció Cultural l'arribada al centre de destinació, i indicar l'adreça particular i qualsevol canvi de residència o viatges, amb la corresponent sol·licitud de permís de bestreta.  
c) Enviar al Servei de Patrimoni Bibliogràfic i Documental de la Direcció General de Promoció Cultural, una memòria amb els resultats del treball realitzat en el termini de quinze dies des de la finalització del període d'aprofitament de l'ajuda.  
d) Fer constar a qualsevol publicació resultant d'aquest treball que aquest ha estat realitzat aprofitant una ajuda de la Conselleria de Cultura, Educació i Ciència de la Generalitat Valenciana. Així mateix haurà de trametre a la Direcció General de Promoció Cultural dos exemplars d'aquesta.  
e) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
f) Comunicar a l?entitat que concedeix l?obtenció de subvencions o ajudes per a la mateixa finalitat procedents de qualsevol administració o ens públic.  
Vuitena  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà produir la modificació de la resolució de concessió.  
L'import de les subvencions regulades en aquesta base en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.  
Novena  
Per al pagament de l'ajuda el beneficiari haurà de presentar la següent documentació:  
- Memòria amb els resultats del treball realitzat, que haurà d'ésser aprovada per la Direcció General de Promoció Cultural.  
- Els bitllets d'anada i tomada, i tota la documentació original justificativa del viatge i l'assegurança.  
- Acreditació per part del becari, en la forma que determina l?Ordre de 7 de gener de 1991, de la Conselleria d'Economia i Hisenda (DOGV núm. 1477, de 5 de febrer), que es troba al corrent de les seues obligacions tributàries i de la Seguretat Social. Aquesta acreditació es realitzarà mitjançant la presentació dels certificats escaients, expedits per les delegacions d'Hisenda i les tresoreries territorials de la Seguretat Social corresponents.  
Deu  
Serà procedent el reintegrament de les quantitats percebudes i l?exigència de l?interès de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense reunir les condicions requerides per això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de la base octava, quan la subvenció principal siga de la Generalitat Valenciana, pertocarà el reintegrament de l?excés obtingut sobre el cost de la activitat desenvolupada.  
Onzena  
Quan en l?exercici de les funcions d'inspecció o control, es deduesquen indicis de la incorrecta obtenció, benefici o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Dotzena  
La selecció dels sol·licitants la farà una comissió presidida per la Directora General de Promoció Cultural de la Conselleria de Cultura, Educació i Ciència i estarà formada per:  
Vocals:  
- La Directora de la Biblioteca Pública de València.  
- El Director de l'Arxiu del Regne de València.  
- El Director del Servei d'Informació Bibliogràfica de la Universitat de València.  
Secretària:  
- La Cap del Servei de Patrimoni Bibliogràfic i Documental.  
La comissió elaborarà la seua proposta dins dels 20 dies hàbils següents al termini de la convocatòria, i tindrà facultats per a resoldre tots els dubtes que sorgesquen en la interpretació d'aquestes bases, la possibilitat d'entrevistar els sol·licitants, si escau.  
La comissió elevarà proposta a la Directora General de Promoció Cultural, qui resoldrà l'adjudicació de les ajudes per delegació del Conseller de Cultura, Educació i Ciència en el termini de 15 dies. La resolució de les ajudes es publicarà al Diari Oficial de la Generalitat Valenciana.  
Tretzena  
Els criteris de selecció seran els següents:  
a) Interès del treball a realitzar.  
b) Relació del projecte amb la tasca que exerceix el sol·licitant.  
c) Grau de coneixement de l'idioma del país que sol·licita.  
d) Adequació entre el treball a realitzar, el període d'aprofitament de l'ajuda i les característiques del centre sol·licitant.  
e) No haver tingut en anys anteriors cap ajut similar o haver-lo tingut durant el temps mínim que es permet.


Còpia Permalink ELI